Obavještenje o realizaciji akreditovanog programa obuke ”***Program obuke za hraniteljstvo***”

Obavještavamo vas da će se u sklopu Plana stručnog usavršavanja stručnih radnika Zavoda za socijalnu i dječju zaštitu u periodu od 07-29. oktobra 2025. godine realizovati program obuke “Program obuke za hraniteljstvo”akreditovan rješenjem Zavoda za socijalnu i dječju zaštitu broj 03-128/24-5/2 od 01.04.2024. godine koji se sastoji od **4 dvodnevna modula, ukupno 8 radnih dana.**

Planirano je da se I modul obuke, koja će se organizovati u Podgorici, **u prostorijama Zavoda za socijalnu i dječju zastitu**, realizuje 07-08. oktobra 2025.godine. Drugi modul realizovaće se 14-15.oktobra, treći 21-22.oktobra i četvrti modul, 28-29.oktobra 2025. godine.

Obuka se realizuje za 15 učesnika i namijenjena je stručnim radnicima zaposlenima u centrima za socijalni rad, kao i stručnim radnicima zaposlenima kod pružaoca usluga koji se bave zaštitom djece bez adekvatnog roditeljskog staranja.

Opšti cilj programa obuke je obezbjeđivanje kvaliteta zaštite djece bez adekvatnog roditeljskog staranja, a nakon završenog programa obuke učesnici će biti osposobljeni da: poznaju odgovornosti i uloge hranitelja, razumiju porodične odnose i krize u prodičnom sistemu; poznaju razvojne faze kao i potrebe djece; razumiju na koji način vaspitanje i odnos hranitelja prema djeci utiče na njihov razvoj; integrišu teorijska znanja sa praktičnim vještinama i samostalno vode radionice za hranitelje.

Realizatorke obuke su: dr. Bojana Miletić, doktor psiholoških nauka, sistemski porodični psihoterapeut, edukator OLI integrativne psihodinamske psihoterapije; Irma Dizdarević, socijalna radnica, sistemski porodični psihoterapuet u edukaciji i socijalna radnica, Slađana Martinović.

Zbog ograničenog broja mjesta registracija učesnika će biti vođena po redosledu prijavljivanja, a prednost će imati stručni radnici koji se u svakodnevnom radu bave zaštitom djece bez adekvatnog roditeljskog staranja, u službama za djecu i mlade u centrima za socijalni rad ili kod pružalaca usluga.

Za polaznike obuke je obezbijeđen materijal za rad, ručak i osvježenje tokom obuke.

Za dobijanje sertifikata o uspješno završenom programu obuke neophodno je prisustvo svim modulima.

Zainteresovani se mogu prijaviti putem e-maila**: crnagorazavod@gmail.com**